Document ID: 31997D0582

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1997 για τροποποίηση της απόφασης 91/516/ΕΟΚ για την κατάρτιση πίνακα συστατικών των οποίων η χρήση απαγορεύεται στις σύνθετες ζωοτροφές (Κείμενο που παρουσιάζει ενδιαφέρον για τον ΕΟΧ) (97/582/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 79/373/ΕΟΚ του Συμβουλίου, της 2ας Απριλίου 1979, περί εμπορίας των συνθέτων ζωοτροφών (1), όπως τροποποιήθηκε τελευταία από την οδηγία 96/24/ΕΚ (2), και ιδίως το άρθρο 10 στοιχείο ε),
Εκτιμώντας:
ότι ορισμένα κράτη μέλη δήλωσαν κρούσματα σπογγώδους εγκεφαλοπάθειας των βοοειών (ΣΕΒ) 7 ότι έχει αποδειχθεί ότι η τρομώδης νόσος (scrapie) υφίσταται σε ορισμένα κράτη μέλη 7 ότι οι φορείς της ΣΕΒ και της τρομώδους νόσου μπορούν να μεταδοθούν δια του στόματος 7
ότι η ΣΕΒ στα βοοειδή οφείλεται στη χρησιμοποίηση στη διατροφή των βοοειδών πρωτεϊνούχων προϊόντων που προέρχονται από μηρυκαστικά τα οποία αποτελούσαν φορέα μετάδοσης των παραγόντων των μεταδοτικών σπογγωδών εγκεφαλοπαθειών και τα οποία δεν είχαν αποτελεσματική επεξεργασία για να καταστούν αδρανείς οι εν λόγω παράγοντες 7
ότι, για να προστατευθούν τα μηρυκαστικά από τον κίνδυνο που προέρχεται από το γεγονός ότι οι μέθοδοι επεξεργασίας των πρωτεϊνούχων προϊόντων μπορεί να μην εξασφαλίζουν πάντα την πλήρη αδρανοποίηση των εν λόγω φορέων, η Επιτροπή εξέδωσε την απόφαση 94/381/ΕΚ, της 27ης Ιουνίου 1994, σχετικά με τη θέσπιση ορισμένων μέτρων προστασίας που αφορούν την σπογγώδη εγκεφαλοπάθεια των βοοειδών και τη χορήγηση πρωτεϊνών που προέρχονται από θηλαστικά (3), όπως τροποποιήθηκε από την απόφαση 95/60/ΕΚ (4) 7 ότι η εν λόγω απόφαση απαγορεύει τη χρησιμοποίηση πρωτεϊνών προερχομένων από ιστούς θηλαστικών στη διατροφή των μηρυκαστικών, προβλέποντας συγχρόνως ότι ορισμένα προϊόντα εξαιρούνται της εν λόγω απαγόρευσης, δεδομένου ότι δεν συνεπάγονται κίνδυνο για την υγεία 7
ότι, λαμβανομένων υπόψη των κινδύνων για την υγεία που προκύπτουν από τη χρησιμοποίηση πρωτεϊνών προερχομένων από ιστούς μολυσμένων θηλαστικών στη διατροφή των μηρυκαστικών και δεδομένου ότι δεν μπορεί να αποκλεισθεί ότι η ασθένεια μεταδίδεται στον άνθρωπο, το Συμβούλιο, κατά τη σύνοδό του από την 1η έως τις 3 Απριλίου 1996, κατέληξε στο συμπέρασμα ότι πρέπει να ληφθούν περαιτέρω μέτρα για την προστασία της υγείας του ανθρώπου και των ζώων 7
ότι η απόφαση 91/516/ΕΟΚ της Επιτροπής (5), όπως τροποποιήθηκε τελευταία από την απόφαση 95/274/ΕΚ (6), θεσπίζει τον κατάλογο των συστατικών, η χρησιμοποίηση των οποίων απαγορεύεται στις σύνθετες ζωοτροφές 7
ότι, για πρακτικούς λόγους και για λόγους νομικής συνοχής, είναι απαραίτητο να συμπεριληφθεί στη νομοθεσία στον τομέα των ζωοτροφών η απαγόρευση της χορήγησης στα μηρυκαστικά ορισμένων πρωτεϊνών προερχομένων από ιστούς θηλαστικών, η οποία ισχύει ήδη στον κτηνιατρικό τομέα 7 ότι είναι σκόπιμο να συμπληρωθεί ο κατάλογος, προκειμένου να απαγορευθεί ήδη στο στάδιο της παραγωγής ζωοτροφών η χρησιμοποίηση των εν λόγω προϊόντων, στις σύνθετες ζωοτροφές για μηρυκαστικά 7
ότι οι προβλεπόμενες διατάξεις εφαρμόζονται με επιφύλαξη αυστηρότερων διατάξεων, τις οποίες ορισμένα κράτη μέλη έλαβαν όπως επιτρέπεται, ιδίως, από το άρθρο 1 παράγραφος 2 της οδηγίας 90/667/ΕΟΚ του Συμβουλίου, της 27ης Νοεμβρίου 1990, για τη θέσπιση υγειονομικών κανόνων για την εξάλειψη και τη μεταποίηση ζωικών αποβλήτων, τη διάθεσή τους στην αγορά και την προστασία από τους παθογόνους οργανισμούς των ζωοτροφών ζωικής προέλευσης ή με βάση τα ψάρια και για την τροποποίηση της οδηγίας 90/425/ΕΟΚ (7), όπως τροποποιήθηκε τελευταία από την οδηγία 92/118/ΕΟΚ (8) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 91/516/ΕΟΚ τροποποιείται σύμφωνα με το παράρτημα της παρούσας απόφασης.
Άρθρο 2
Οι διατάξεις που προβλέπονται στο παράρτημα εφαρμόζονται με την επιφύλαξη της απόφασης 94/381/ΕΟΚ και των διατάξεων που λαμβάνονται από τα κράτη μέλη όπως επιτρέπεται από το άρθρο 1 παράγραφος 2 της οδηγίας 90/667/ΕΟΚ.
Άρθρο 3
Η παρούσα απόφαση εφαρμόζεται με ισχύ από την 1η Δεκεμβρίου 1997.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 28 Ιουλίου 1997.

Labels: 0
17
6